Helga Björk Eiríksdóttir , formaður bankaráðs , sagði í ræðu sinni á aðalfundi að Landsbankinn hefði notið vaxandi meðbyrs á árinu 2017 . Helga Björk sagði að góður rekstur bankans og traustur efnahagur hefði gert honum kleift að greiða út verulegan arð til hluthafa . Miðað við framlagða arðgreiðslutillögu sem fundurinn samþykkti mun bankinn hafa greitt alls um 132 milljarða króna í arð á tímabilinu 2013 - 2018 . Á aðalfundinum kynnti Lilja Björk Einarsdóttir , bankastjóri Landsbankans , uppgjör bankans fyrir árið 2017 . Hún sagði að margt hefði gengið bankanum í vil á árinu . Arðsemi eigin fjár nam 8,2% og eiginfjárhlutfallið var 26,7% . Kostnaðarhlutfall bankans nam 46,1% og lækkaði á milli ára . Markmið bankans væri að viðhalda a.m.k. 10% arðsemi eigin fjár , kostnaðarhlutfalli undir 45% og a.m.k. 23% eiginfjárhlutfalli . Lánshæfiseinkunn bankans hefði verið hækkuð í BBB + með stöðugum horfum . Þá hefði bankinn látið til sín taka á vettvangi netöryggis og samfélagsábyrgðar fyrirtækja en bankinn átti ríkan þátt í stofnun nýrra samtaka um ábyrgar fjárfestingar , IcelandSIF . Arðgreiðslur ársins 2018 nemi 24,8 milljörðum króna Á aðalfundinum var samþykkt tillaga bankaráðs um að greiddur verði arður til hluthafa vegna reikningsársins 2017 sem nemur 0,65 krónu á hlut , eða samtals 15.366 milljónum króna . Við ákvörðun um arðgreiðslur verði tryggt að bankinn uppfylli lögbundnar kröfur á hverjum tíma og viðhaldi sterkri fjárhagsstöðu . Eftirtalin voru kjörin aðalmenn í bankaráð Landsbankans : Helga Björk Eiríksdóttir ( formaður ) Einar Þór Bjarnason Sigríður Benediktsdóttir Eftirtalin voru kjörin varamenn í bankaráð Landsbankans : Guðrún Ó. Blöndal Aðalfundur samþykkti óbreytta starfskjarastefnu fyrir Landsbankann en í stefnunni er m.a. kveðið á um að launakjör starfsmanna bankans séu samkeppnishæf en ekki leiðandi . Á fundinum var samþykkt um 5% hækkun á þóknun til bankaráðsmanna .